મુખ્‍યમંત્રીએ વધુમાં જણાવ્‍યું હતું કે, ગાંધી-સરદાર-હેમચંદ્રાચાર્યના ગુજરાતમાં પ્રેમ-કરૂણા-અનુકંપાને કેન્‍દ્ર સ્‍થાને રાખ્‍યો છે અને ભૌતિક વિકાસની સાથે આદ્યાત્મિક વિકાસને પણ પ્રાધાન્‍ય આપ્‍યું છે. ગુજરાત એક માત્ર એવું રાજ્ય છે, જ્યાં ગૌવંશની હત્‍યા કરનારને કડક સજા થાય તેવું બિલ અમારી સરકાર લાવી છે. એટલું જ નહીં પક્ષીઓને બચાવવા મકરસંક્રાંતિએ ‘કરૂણા અભિયાન’ અને સ્‍વચ્‍છતા મિશન રાજ્યના યાત્રાધામોમાં ચોવીસ કલાક સ્‍વચ્‍છતા જાળવવાનું અભિયાન હાથ ધર્યું છે, એમ તેમણે ઉમેર્યું હતું.